                                                              ZAPISNIK

4. sjednice VMO Donje Svetice održane  u ponedjeljak 6.9. 2021. u 19 sati.

 u prostorijama mjesne samouprave Mjesnog odbora Volovčica, Kriška 20.

Prisutni članovi vijeća:

1. Valentina Bedeković

2. Milena Žganjer

3. Goran Radovanović

4. Davor Nikolić

5. Filip Marić

6. Mirko Tomić

7. Dijana Požgaj

Predsjedava Valentina Bedeković, predsjednica Vijeća

Zapisnik vodi: Milena Žganjer
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice:

Pozdravlja sve vijećnike Vijeća Mjesnog odbora Donje Svetice. Zahvaljuje svima na dolasku.

U kratkim crtama obrazlaže zaključke sa zadnje sjednice.

Daje prijedlog zapisnika s 3. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednice ,Vijeće jednoglasno utvrđuje

Dnevni red:

1. Aktualna komunalna problematika

      -Dugoselska-zarasle parcele pored, ograda oko Doma umirovljenika, zelena

       površina između doma i Dugoselske

2.    Male komunalne akcije - prijedlozi
3.    Razno: Izvješća, pitanja i prijedlozi
1.Točka dnevnog reda je  aktualna komunalna problematika gdje se vijeće osvrnulo na zaključak sa prošle sjednice vezano uz problem kontejnera u Dugoselskoj 10/12 i predsjednica je kontaktirala predstavnika stanara Gorana Bašića i dogovorila sastanak s njim. Vijeće je raspravljalo o problemima zapuštenih zemljišta i kuća na Donjim sveticama i kako se u budućnosti iste trebaju popisati i tražiti vlasnike te ih dugotrajno očistiti i održavati zbog zdravlja i ugodnog življenja na kvartu. Raspravljalo se i o tome čemu služi ograda oko Doma umirovljenika Peščenica i što učiniti s njom.
            Prijedlozi su prihvaćeni jednoglasno.
Zaključak 1.: Vijeće predlaže da se provjere svi vlasnici neodržavane i zarasle parcele  u Dugoselskoj 8 ( mogućnost naplate kazne ) i da se uputi nadležnim službama želja za trajnim rješenjem dugogodišnjeg problema za dobrobit zajednice. Sporno zemljište može otkupiti grad za potrebe parkinga ili sl. Jednoglasno prihvaćeno
Zaključak 2.: Vijeće Mjesnog odbora Donje Svetice predlaže da se ispita  podatak tko je postavio ogradu i koja je njena svrha i može li se ista ukloniti kao nepotrebna? Jednoglasno prihvaćeno
2.  Točka dnevnog reda su male komunalne akcije koje je Vijeće raspravom i dogovorom iznijelo kako bi se utrošila sredstva iz rebalansa i donijelo je slijedeće zaključke:

Zaključak 1. : Na kraju Borongajske ulice kod ulice Donjih Svetica potrebno je postaviti betonske stupiće da se spriječi prometovanje i uključivanje u traku na tom dijelu jer je opasno. 5 Vijećnika su ZA, 2 protiv .

Zaključak 2.: PARK 99. BRIGADE treba vratiti stolove između klupica koje je netko prije par godina  maknuo, staze sa rubnicima treba pretvoriti u tvrdu podlogu ( gumena smjesa ili asfalt) i odmah učvrstiti šahtove kako bi park napokon koristili stariji u kolicima ili sa hodalicama i majke sa djecom u kolicima i kako bi se uštedilo na prečestom čišćenju fontane koje uzrokuje bacanje kamenčića sa staze u fontanu i filtere. Jednoglasno prihvaćeno

Zaključak 3: Dječji park u Nartskoj ulici treba obnoviti dotrajale i/ili dodati neke nove sprave, a svakako obnoviti oštećene i stare klupe za sjedenje. Jednoglasno prihvaćeno.
Zaključak 4.: Streetworkout park – vježbalište u dvorištu OŠ FKF Ivanićgradska  odmah po završetku građ. Obnove škole vratiti na mjesto s kojeg je maknut zbog izvođenja radova i nikada nije postavljen drugdje. Sprave su na čuvanju kod Streetbrothersa koji su park i izgradili. Jednoglasno prihvaćeno
Zaključak 5.: Napraviti stazicu koja vodi od zgrade Donje Svetice 79 do dječjeg parka između zgrada 79 i 83. Jednoglasno prihvaćeno

Zaključak 6.: Dotrajale i oštećene klupice 3 komada kod Donjih svetica 79 treba zamijeniti. Jednoglasno prihvaćeno
Zaključak 7.: Planirano asfaltiranje kolnika na području Ivanićgradska 44 – 52 jednoglasno prihvaćeno.

3.Točka dnevnog reda su prijedlozi , izvješća i razno gdje su vijećnici dogovorili i napravili tablicu sa popisom svih postojećih ZELENIH OTOKA na kvartu koje treba srediti i kada se upišu sva mjesta navedeno će biti poslano Gradskoj četvrti. Također je napravljena tablica sa popisom sadnje VISOKIH STABALA koja će isto biti poslana Gradskoj četvrti.
Dogovoren je susret sa predstavnicima BBB grafitera koji su oslikali fasadu zgrade sa muralom Dinamo 1982. i želimo s njima dogovoriti suradnju o planiranom oslikavanju javnih povšina.

U međuvremenu su prijavljene dvije rupe u Parku 99. brigade koje su se preko noći otvorile i sanirane su ispunjenjem šljunka. Riješeno je raslinje koje je zauzelo pola pješačke staze u ulici Grada Vukovara kod napuštene kuće u Lipničkoj  pa je sada pješačka zona šira i sigurnija.

Vijeće je završilo sjednicu u 21.10 sati sa idejom da trebamo osmisliti Dane mjesnog odbora sa veselim i zabavnim sadržajem za sve.








Predsjednica
Vijeća Mjesnog odbora 

       Donje Svetice

Valentina Bedeković, v.r. 
